آسیب (ناول)

آسیب (اصل عنوان: دی ایگزارسسٹ) امریکی مصنف ولیم پیٹر بلاٹی کا 1971ء میں شائع شدہ ہیبت ناک ناول ہے۔ یہ ناول گیارہ سالہ ریگن میک نِیل کے شیطانی قبضے کی کہانی پر مشتمل ہے جو ایک مشہور اداکارہ کی بیٹی ہے اور دو پادریوں کی کاوشوں کو دکھایا گیا ہے جو اس شیطان کو نکالنے کی کوشش کرتے ہیں۔ اس ناول پر 1973ء میں ایک بہت کامیاب فلم بنی جس کا اسکرین پلے بھی بلاٹی نے خود لکھا اور پروڈیوس کیا۔ اس کے لیے انھیں بہترین اڈیپٹڈ اسکرین پلے کا اکیڈمی ایوارڈ ملا اور بہترین فلم کے لیے نامزد بھی کیا گیا۔

یہ کہانی 1949ء کے ایک مبینہ شیطانی قبضے اور اخراج کے واقعے سے متاثر ہو کر لکھی گئی، جس کے بارے میں بلاٹی نے جارج ٹاؤن یونیورسٹی میں پڑھتے ہوئے سنا۔  اسی وجہ سے ناول کی کہانی واشنگٹن ڈی سی میں یونیورسٹی کے کیمپس کے قریب پیش آتی ہے۔ ستمبر 2011ء میں ناول کی چالیسویں سالگرہ کے موقع پر ہارپر کولنز نے اسے دوبارہ شائع کیا جس میں بلاٹی کی طرف سے معمولی ترامیم کی گئیں۔

 حوالہ جات 

زمرہ:امریکی ناول جن پر فلمیں بنیں
زمرہ:حقیقی واقعات پر مبنی ناول
زمرہ:ولیم پیٹر بلاٹی کے ناول
زمرہ:ہارپر اینڈ رو کی کتابیں
زمرہ:1971ء کے امریکی ناول